armvectores/hy_wikipedia_2023 huggingface dataset:
FreeType

FreeType, տեքստերի կետանշային (bitmap) վերարտադրության համար ծրագրավորման գրադարան, առկա ելատեքստային և երկուական կոդավորված (binary) տարբերակներով՝ ունենալով տառատեսակների հետ առնչվող օժանդակ հնարավորություններ։ Որպես այդպիսին, այն հանդիսանում է տառատեսակների կետանշայնեցման ելատեքստային իրագործում։ Մի շարք տառատեսակների ձևաչափեր՝ ներառյալ TrueType֊ը, Type 1֊ը և OpenType֊ը, աջակցվում են գրադարանի կողմից։
Ընթացիկ վարկածը նախագծված է այնպես, որ «լինի փոքր, արդյունավետ, խիստ կարգաբերելի և դյուրակիր՝ միևնույն ժամանակ ունակ լինելով տալ բարձր որակի արդյունք (գրանշանների պատկերներ)»։


== Հատկություններ ==


=== Կետաշտկում ===
TrueType
TrueType bytecode ինտերպրետատորը լռելյայն միացված է 2.4.0 տարբերակից ի վեր։ TrueType subpixel֊ային կետաշտկման հնարավորությունը իրագործվել է 2.4.11 տարբերակում։
PostScript
Նոր CFF վերլուծման և կետաշտկման գործիք ներկայացված Դեյվ Առնոլդի կողմից 2.4.12 տարբերակում։ 2.5.0.1 տարբերակը լռելյայն միացված ունի այն։
Ավտո֊կետաշտկիչ
«Auto-hinter»֊ը FreeType 2.1.10֊ում փոխարինվեց «auto-fitter»֊ով։ CJK տառատեսակների նոր ալգորիթմը ներկայացվել է FreeType 2.2-ում, որը հիմնված է Akito Hirai֊ի շտկման վրա։


=== Նիշքի ձևաչափեր ===
Adobe֊ի նոր «SING Glyphlet» ձևաչափը ներկայացվել է FreeType 2.2֊ում։ «Bit 1»֊ը՝ TrueType֊ի աղյուսակներում, աջակցվում է FreeType 2.2֊ից։ Աջակցումը SFNT cmap 13 table ձևաչափի համար ավելացվել է 2.3.10֊ում։ Աջակցումը Support for OpenType հավաքածուների և CFF տառատեսակների համար SFNT շրջանակներում ավելացվել են 2.4.11 տարբերակում։

PostScript
tarck ծոցավորման աջակցությունն AFM նիշքի մեջ ավելացվել է FreeType 2.2:


== Կիրառություններ ==
Անդրոիդ
FreeType֊ն Անդրոիդում օգտագործվում է որպես տառատեսակների վերարտադրիչ։
Apple
Apple֊ն օգտագործում է FreeType֊ը iOS֊ում և OS X֊ում Apple Advanced Typography֊ին զուգահեռ։
Java
2007 թվականին Sun Microsystems֊ը սեփականտիրական տառատեսակների կետանշայնեցման ծրագրերից անցավ FreeType֊ի օգտագործելուն OpenJDK֊ում։
PlayStation
Sony֊ի PlayStation 3֊ը, PlayStation 4֊ը, և PlayStation Vita֊ն գալիս է FreeType֊ի ներառմամբ։


== Տես նաև ==
HarfBuzz, Յունիկոդի գծագրման ծրագրային գրադարան
Pango, բազմալեզու գրվածքների վերարտադրման գործիք
FontForge, տառատեսակի խմբագրման ծրագիր
AltNETType Archived 2015-06-10 at the Wayback Machine., FreeType֊ի տեղափոխն է C#֊ում


== Ծանոթագրություններ ==


== Արտաքին հղումներ ==
http://www.freetype.org/index.html FreeType. պաշտոնական կայք
MacType Archived 2013-04-26 at Archive.is – FreeType under Windows
Քսենոֆոբիա

Քսենոֆոբիա կամ այլատյացություն (հուն.՝ ξένος - օտար + φόβος - վախ), ատելություն օտար, անծանոթ, արտասովոր և ուրիշների համար անընկալելի երևույթների նկատմամբ։ Կարող է հանգեցնել մի շարք ազգային, կրոնական կամ սոցիալական տարբեր ներկայացուցիչների միջև պայքարի։


== Տես նաև ==
Հոմոֆոբիա
Ռասիզմ
Շովինիզմ
Ֆոբիաների ցանկ


== Ծանոթագրություններ ==
Անիի ճակատամարտ

Անիի ճակատամարտ, տեղի է ունեցել 1042 թվականին Վահրամ Պահլավունու ղեկավարած հայկական և Բյուզանդական կայսրության ուժերի միջև։ Ճակատամարտն ավարտվել է հայկական ուժերի փայլուն հաղթանակով, իսկ բյուզանդացիները տվել են 20.000 զոհ։


== Մարտ ==
Բյուզանդիայի Մոնոմախ կայսրը, տեղեկանալով Հովհաննես-Սմբատի մահվան մասին, նրա տված կտակի համաձայն պահանջում է Անիի Բագրատունյաց թագավորությունը հանձնել իրեն և զորքեր է ուղարկում Անի։ Սպարապետ Վահրամ Պահլավունիին և Գագիկ Բ թագավորն արագ բանակ են հավաքում և ոտքի հանում ժողովրդին՝ Անին պաշտպանելու և երկրից օտարներին դուրս մղելու համար։ Բանակը կազմված էր 30.000 հետևակից և 20.000 հեծյալից։ Զորքերը բաժանում է երեք դիվիզիայի։
Բյուզանդացիները, ընդհանուր առմամբ, կորցնում են 20,000 զինվոր։ Այս հաղթանակի շնորհիվ Վահրամ Պահլավունին կաթողիկոս Պետրոս Ա Գետադարձի հետ կարողանում է թագադրել Գագիկ Բ-ին և Վեստ Սարգիսից գրավել Անին։ Սակայն բյուզանդացիներն այդ պարտությունից հետո չեն հրաժարվում Անիի թագավորությունը նվաճելու մտքից, և մինչև 1044 թվականը ևս երեք անգամ հարձակվում են Անիի վրա, բայց ամեն անգամ, հանդիպելով հայերի դիմադրությանը, ստիպված են լինում նահանջել։ Կայսրը, Վեստ Սարգսի և Պետրոս Գետադարձ խորհրդով, Կոստանդնուպոլիս է հրավիրում Գագիկ Բ-ին՝ հաշտություն կնքելու պատրվակով։ Վահրամ Պահլավունին և նրա կողմնակիցները դեմ են լինում նրա այցելությանը, և Գագիկը հրաժարվում է կայսեր հրավերից, սակայն հաջորդ անգամ, Վեստ Սարգսի և Պետրոս Գետադարձի հորդորանքների շնորհիվ, համաձայնվում է և 1044 թվականին մեկնում Կոստանդնուպոլիս։ Արքան մեկնելուց առաջ երկրի կառավարումը հանձնում է Պետրոս Գետադարձին և նրան տալիս մայրաքաղաքի դարպասների բանալիները, որից հետո կաթողիկոսն ու նրա կողմնակիցները երդվում են պաշտպանել երկիրն ու Անին մինչև Գագիկի վերադարձը։ Թագավորի մեկնելուց հետո կաթողիկոսն ու Վեստ Սարգիսը քաղաքի բալալիները թաքուն ուղարկում են կայսրին՝ հայտնելով, որ հայերը որոշել են Անին հանձնել կայսրությանը։
Կայսրության մայրաքաղաքում, Կոստանդնուպոլսում, սկզբնապես Գագիկին արքայավայել են ընդունում, սակայն հետո պահանջում են, որ հանձնի Անիի բանալիները և փոխարենը Փոքր Ասիայում ստանա ընդարձակ կալվածքներ։ Հայոց թագավորը մերժում է կայսեր այդ առաջարկը և իմանալով, որ Վեստ Սարգիսն ու Պետրոս Գետադարձն արդեն հանձնել են մայրաքաղաքի դարպասների բանալիները՝ ասում է. «Հայաստանի տերն ու թագավորը ես եմ, իսկ ես չեմ տա Հայաստանը քեզ, դու ինձ խաբեությամբ ես բերել Կոստանդնուպոլիս»։ Մոնոմախ կայսրը, Գագիկ Բ-ին ասպարեզից հանելուց հետո, մեծ բանակով գալիս և պաշարում է Անին։ Այն գրավվում է 1045 թվականին, որի արդյունքում վրանում է Բագրատունիների հայոց թագավորությունը։


== Տես նաև ==
Վահրամ Պահլավունի
Բյուզանդական կայսրություն
Գագիկ Բ


== Ծանոթագրություններ ==


== Գրականություն ==
Արիստակես Լաստիվերցի, Պատմություն, թարգմանությունը՝ Վ.Ա. Գևորգյանի, Երևան, 1971։
Փակագետիկ

Փակագետիկ (ներկայում վերանվանված է Բյոլմեչալը /թուրքերեն՝ Bölmeçalı/, քրդ.՝ Paga Gedîk՝ Փակա Գետիկ, հայտնի է եղել նաև որպես Փակագյադուկ, Փակակատուկ, Փակետիկ, Փաքակյատուկ անվանաձևերով), նախկին հայաբնակ բնակավայր Հայոց ձոր գավառի հարավարևելյան լեռնային հատվածում՝ Անգղ գետի ձախ վտակ հանդիսացող Դեմկոսի ակունքում, ներկայում՝ քրդաբնակ գյուղ Թուրքիայի Հանրապետության Վանի նահանգում Գուրուպինար գավառում։ Ծովի մակերևույթից բարձր է 2280-2320 մետր։


== Պատմություն ==
Փակագետիկը հանդիսանում է հինավուրց բնակավայյր, ինչի մասին վկայում են այնտեղ հայտնաբերված հուշարձանների արձանագրությունները, ինչպես նաև մի շարք հետազոտողներ և ճանապարհորդներ։ Հայտնի է, որ 20-րդ դարի սկզբներին բնակավայրը հարևան գյուղերի հետ միասին ներառված է եղել Խոշաբ գավառի կազմում։
Հայտնի է, որ 1883 թվականին գյուղի գյուղապետն է եղել Օհանը (Հովհաննեսը)։ Գյուղի վերջին գյուղապետը եղել է Սարգիսը, ով սպանվում է 1915 թվականի ապրիլին։
1915 թվականին Փակագետիկի բնակչությունը թուրքական կառավարության կողմից այլ բնակավայրերի հայերի պես ենթարկվում է հալածանքների։ Հայոց ցեղասպանության ժամանակ այն նույնպես ենթարկվում է թուրք-քրդական հարձակումների, աքսորի և կոտորածի։ Փրկված մի շարք հայեր նախ հաստատվում են մոտակա այլ հայկական գյուղերում, այնուհետև հեռանում Արաքսի ձախ ափ։


== Բնակչություն ==
Հայոց ցեղասպանության հետևանքով Փականագետը զրկվում է հայ բնակչությունից, որոնց հիմնական մասը սպանվում է։
Համաձայն 2012 թվականի պաշտոնական տվյալների՝ Փականագետիկն ունեցել է 485 քուրդ բնակիչ։


== Պատմական հուշարձաններ ==
Փականագետի տարածքում հայտնի են եղել Սուրբ Հովհաննես եկեղեցին, հին, անանուն եկեղեցին, հին գերեզմանոցը, որոնք բոլորը ներկայում կա՛մ իսպառ ոչնչացված են, կա՛մ գտնվում են գրեթե հիմնովին ավերված վիճակում։


== Ծանոթագրություններ ==
Պասու Ֆունդուի գավառ

Պասու Ֆունդուի գավառ (պորտ.՝ Microrregião de Passo Fundo) գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Սեարա նահանգի հյուսիսարևմտյան մարզը։ Բնակչությունը կազմում է 321 332 մարդ, ըստ 2007 թվականի տվյալների։ Տարածքը կազմում է 7076,999 կմ2։ Բնակչության խտությունը՝ 45,3 մարդ/կմ²։


== Վիճակագրություն ==
Համախառն ներքին արտադրանքը կազմել է 4 362 455 710,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 13 922,97 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,797։


== Գավառի կազմ ==
Գավառի կազմի մեջ են մտնում հետևյալ մունիցիպալիտետները.

Կամարգու
Կասկա
Կազեյրուս
Շարուա
Սիրիակու
Կոշիլյա
Դավիդ Կանաբարու
Էրնեստինա
Ժենտիլ
Իբիրայրաս
Մարաու
Մարտու Կաստելյանու
Մուլիտերնու
Նիկոլաու Վերգեյրու
Պասու Ֆունդու
Պոնտան
Ռոնդա Ալտա
Սանտա Սեսիլյա դու Սուլ
Սանտու Անտոնիու դու Պալմա
Սերտան
Սան Դոմինգուս դու Սուլ
Տապեժարա
Վանինի
Վիլա Լանգարու
Վիլա Մարիյա
Աուգուա Սանտա
Աստերոիդների ցանկ (242301-242400)

Աստերոիդների ցանկ (242201-242300)  • Աստերոիդների ցանկ  • Աստերոիդների ցանկ (242401-242500)
 Աստերոիդների ցանկ (242201-242300)  • Աստերոիդների ցանկ  • Աստերոիդների ցանկ (242401-242500)
Ուոլդորֆ (աղցան)

Ուոլդորֆ աղցան (անգլ.՝ Waldorf salad), դասական ամերիկյան աղցան՝ բարակ կտրատած խնձորից, հունական ընկույզից, մայոնեզից, կիտրոնի հյութից և պղպեղից։ Կարելի է նաև ավելացնել սառը խաղող կամ չամիչ։
Առաջին անգամ այս աղցանը մատուցվեց Նյու-Յորքի «Վալդորֆ-Աստորիա» հյուրանոցում, ինչպես և բացատրվում է աղցանի անունը։ Բայց այդ ժամանակ նոր աղցանի մեջ բացակայում էին ընկույզ, բայց հենց այս բաղադրատոմսը ընկույզների ավելացումով համարվում է ամենադասականը։ 1896 թվականին Ուոլդորֆ աղցանի բաղադրատոմսը ներառվեց խոհարարական գրքում, որը թողարկել էր Օսկար Չիրկին, իրեն ներկայացնելով որպես աղցանի բաղադրատոմսի հեղինակը, բայց այդ փաստը կասկածելի էր։
Բիևր (Արդենների գավառ)

Բիևր (ֆր.՝ Bièvres), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 63 մարդ, բնակչության խտությունը` 8.63 մարդ/կմ²։ Բնակավայրը զբաղեցնում է 7.3 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 35 աշխատունակ (15-64 տարեկան) բնակիչ, որոնցից ակտիվ էին 28-ը, իսկ ոչ ակտիվները` 7։ Ակտիվության ցուցանիշը կազմում է 80,0 %։ 28 աշխատունակ մարդկանցից աշխատել է 27 անձ (14 տղամարդ և 13 կին)։ Գործազուրկ են եղել 1 անձ (1 տղամարդ և 0 կին)։ 7 անաշխատունակներից 1-ը եղել են աշակերտներ կամ ուսանողներ, 4-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խալիդ ալ-Կարակի

Խալիդ Աբդելազիզ Սուլեման ալ-Կարակի (Khaled Abdelaziz Sulaiman al-Karaki, 1946), հորդանանցի հեղինակ, բանաստեղծ, ակադեմիկոս և քաղաքական գործիչ։ 1989-1991 թվականներին եղել է Հորդանանի մշակույթի նախարար, 1995-1996 և 2010-2011 թվականներին՝ երկրի փոխվարչապետ, 2002-2006 թվականներին՝ Ջարաշի համալսարանի ղեկավար, 2007-2010 թվականներին՝ Հորդանանի համալսարանի ղեկավար։  Նախագահում է Հորդանանի արաբական ակադեմիան։ 


== Կենսագրություն ==
Խալիդ ալ-Կարակին ծնվել է 1946 թվականին, Հորդանանում։ Ամուսնացած է եղել գրող Ինսաֆ Քալաջիի հետ։ Արաբերենի բակալավրի կոչում ստացել է 1969 թվականին՝ Հորդանանի համալսարանից, արաբերենի և գրականության մագիստրոսի կոչում՝ 1977 թվականին, նույն համալսարանից։ Փիլիսոփայության թեկնածուի կոչում ստացել է 1980 թվականին՝ Քեմբրիջի համալսարանի արևելագիտության բաժնում։


== Քաղաքական գործունեություն ==
1989 թվականի դեկտեմբերից մինչև 1991 թվականի հունվար պաշտոնավարել է որպես Մշակույթի նախարար, 1991 թվականի հունվարից մինչև նույն թվականի հունիս՝ Մշակույթի և երիտասարդության հարցերի նախարար, 1991 թվականի հունիսից մինչև հոկտեմբեր՝ Մշակույթի և տեղեկատվության հարցերով նախարար and Minister of Culture and Higher Education (October 1991 - November 1991)., 1995 թվականի հունվարից մինչև 1996 թվականի փետրվար եղել է փոխվարչապետ և տեղեկատվության նախարար, 2010 թվականի հուլիսից մինչև 2011 թվականի հունվար՝ փոխվարչապետ և Կրթության նախարար։ 2011-2013 թվականներին եղել է Հորդանանի սենատի անդամ։
1990-ական թվականներին եղել է Հաշիմյանների դինաստիայից Հորդանանի թագավոր Հուսեյն I Իբն Թալալի քաղաքական խորհրդականը։ Երկու անգամ նախագահել է  Հաշիմյանների թագավորական պալատը  (1992-1993 և 2011 թվականի մարտից հոկտեմբեր)։


== Ակադեմիական և գրական կարիերա ==
1997–2000 թվականներին Ալ-Կարակին Պետրա համալսարանում եղել է արաբերենի պրոֆեսոր, 2002-2006 թվականներիին նախագահել է Ջարաշի համալսարանը, 2007 թվականի մայիսից մինչև 2010 թվականի հուլիս՝ Հորդանանի համալսարանը։
1985-1990 թվականներին եղել է Հորդանանի գրողների ընկերության ղեկավար,  2000-2002 թվականներն՝ Հորդանանյան մամուլի հիմնադրամի նախագահ (Al-Rai  թերթ), 2000 թվականից՝ «Al-Albeit» իսլամական մտքի» հիմնադրամի հոգաբարձուների խորհրդի նախագահի տեղակալ։


== Պարգևներ ==
Հուսեյն թագավորի գերազանցության առաջին կարգի մեդալ։


== Ծանոթագրություններ ==
Հակոբ Մելոյան

Հակոբ Համբակի Մելոյան (1908, Դիլիջան, Երևանի նահանգ, Կովկասի փոխարքայություն, Ռուսական կայսրություն), խորհրդային հայ դերասան։


== Կենսագրություն ==
Հակոբ Մելոյանը ծնվել է 1908 թվականին Դիլիջան քաղաքում։ 1939 թվականից` Ստեփանակերտի դրամատիկական թատրոնի դերասան։
Մահացել է Բաքվում։


== Դերերը թատրոնում ==


== Ծանոթագրություններ ==
Հաճախամիզություն

Հաճախամիզություն, հաճախացած միզարձակում, բնորոշ է ստորին միզուղիների հիվանդություններին, սակայն նկատվում է նաև երիկամների և վերին միզուդիների հիվանդությունների դեպքում։
Հաճախամիզության հիմքում ընկած է միզապարկի լորձաթաղանթի ներքին միզուկի ետին հատվածի զգայունության բարձրացումը։ Առաջանում է նաև ռեֆլեկտոր ճանապարհով՝ երիկամների ու միզածորանների հիվանդությունների դեպքում։ Կանանց մոտ հաճախամիկզություը նկատվում է նաև հղիության ընթացքում։ Միզապարկի հիվանդությունների ժամանակ լինում են դեպքեր, երբ յուրաքանչյուր 1 ժամում միզարձակումը կատարվում է 10—15 անգամ։ Հաճախամիզությունը երբեմն զուգակցվում է միզարձակման հրամայական մղման հետ, որի դեպքում հիվանդն ի վիճակի չէ պահել մեզը (տես Անմիզուկահություն)։ Հաճախամիկզություը առավելապես զարգանում է շատամիզությամբ (պոլիուրիա) ուղեկցվող բոլոր հիվանդությունների, մասնավորապես՝ երիկամների կարծրացման (նեֆրոսկլերոզ), շաքարային և անշաքար միզահյուծության (դիաբետ) դեպքում և այտուցներն իջնելու շրջանում։ Բուժումը հիմնական հիվանդության վերացում։
(6058) Կառլնիլսեն

(6058) Կառլնիլսեն (անգլ.՝ Carlnielsen), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։ Աստերոիդը անվանվել է դանիացի կոմպոզիտոր Կառլ Նիլսենի պատվին։
Միջին հեռավորությունը Արեգակից կազմում է 2,229167 ա. մ., առավելագույնը մոտենում է 1,8484 ա. մ. հեռավորության վրա և հեռանում 2,61 ա. մ.։ Արեգակի շուրջ մեկ ամբողջական պտույտ է կատարում 1215,66 երկրային օրվա ընթացքում, իր ուղեծրով շարժվելով միջինում 0,296135 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Բադկանեքեշե

Բադկանեքեշե, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ղրիմի Ինքնավար Հանրապետության և Սևաստոպոլ քաղաքի անկախության հռչակագիր

Ղրիմի Ինքնավար Հանրապետության և Սևաստոպոլ քաղաքի անկախության հռչակագիր (ռուս.՝ Декларация о независимости Автономной Республики Крым и города Севастополя), 2014 թվականի մարտի 11-ին Ղրիմի Ինքնավար Հանրապետության Գերագույն խորհրդի և Սևաստոպոլի քաղաքային խորհրդի կողմից ընդունված փաստաթուղթ, որը ընդունվել է 2014 թվականի մարտի 16-ին նախատեսված համաղրիմյան հանրաքվեի պատրաստության ընթացքում։ Համաձայն հռչակագրի 2014 թվականի մարտի 17-ին հռչակվել է անկախ Ղրիմի Հանրապետությունը։ Ուկրաինան, Եվրոպան և ԱՄՆ-ն այդ հանրաքվեն ոչ օրինական են համարում։


== Տես նաև ==
Ղրիմի բռնակցում


== Ծանոթագրություններ ==


== Արտաքին հղումներ ==
Հռչակագրի տեքստը
Վիրջինիա (օձ)

Վիրջինիա, ոչ թունավոր օձեր ցեղից լորտուների ընտանիքից։ Մանր օձեր, հազվադեպ են գերազանցում 25 սմ երկարությունը։ Գունավորումը սովորաբար միագույն է, ավելի բաց որովայնային կողմով։ Ժամանակի մեծ մասը անցկացնում են փտող գերանների կամ տերևային փռվածքների տակ։ Սնվում են անձրևաորդերով և փափկամարմին հոդվածոտանիներով։ Նրանց հիմնական թշնամիները հանդիսանում են Leptomicrurus, Micruroides և Micrurus ցեղի օձերը։ Էնդեմիկ է ԱՄՆ-ի համար։


== Տեսակներ ==
Virginia ցեղում կա երեք տեսակ։

Virginia pulchra — ԱՄՆ-ի արևելքում Փենսիլվանիայից մինչև Արևմտյան Վիրջինիա,
Virginia striatula-դարչնագույն վիրջինիա օձ — ԱՄՆ-ի հարավ-արևելք, Օկլահոմայից և Տեխասից մինչև Հյուսիսային Կարոլինա և Ֆլորիդա։
Virginia valeriae|արևելյան վիրջինիա օձ — ԱՄՆ-ի արևելքում Այովայից և Տեխասից մինչև Փենսիլվանիա և Ֆլորիդա։Տեսակները միմյանց մեջ դժվար է տարբերել։ V. valeriae-ի մոտ թեփուկը հարթ, V. striatula-ի մոտ թեփուկներն ունեն ողնուց, V. pulchra-ի մոտ թեփուկը` քիչ արտահայտված ողնուցով։ Չնայած նրան, որ տեսակների արեալները մեծամասնությամբ համընկնում են, հիբրիդները նրանց միջև անհայտ են։


== Գրականություն ==
Blanchard, F. N. 1923. The Snakes of the Genus Virginia. Papers Mich. Acad. Sci., Vol. 3, pp. 343–365.


== Աղբյուրներ ==
South Carolina Reptiles & Amphibians
Snakes of Georgia & South Carolina


== Ծանոթագրություններ ==
Կազաս (Մրասուի վտակ)

Անվան այլ կիրառումների համար տե՛ս՝ Կազաս (այլ կիրառումներ)Կազաս (ռուս.՝ Казас), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էբերսայմ

Էբերսայմ (ֆր.՝ Ebersheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1990 մարդ, բնակչության խտությունը` 145.68 մարդ/կմ²։ Բնակավայրը զբաղեցնում է 13.66 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 37 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1423 աշխատունակ (15-64 տարեկան)  բնակիչ, որոնցից ակտիվ էին 1146-ը, իսկ ոչ ակտիվները` 277։ Ակտիվության ցուցանիշը կազմում է 80,5 %։ 1146 աշխատունակ մարդկանցից աշխատել է 1050 անձ (554 տղամարդ և 496 կին)։ Գործազուրկ են եղել 96 անձ (49 տղամարդ և 47 կին)։ 277 անաշխատունակներից 104-ը եղել են աշակերտներ կամ ուսանողներ, 112-ը` թոշակառուներ, իսկ 61-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գլխավոր երգչախմբային սինագոգ (Դոնի Ռոստով)

Գլխավոր երգչախմբային սինագոգ (ռուս.՝ Главная хоральная синагога), նախկին սինագոգ Ռուսաստանի Դոնի Ռոստով քաղաքում։
Շենքը գտնվում է Բաումանի փողոց, 70 հասցեով։ Սինագոգը բացվել է 1868 թվականին։ Խորհրդային իշխանության հաստատումից հետո շենքն ազգայնացվել է և վերակառուցվել։ Ներկայում այնտեղ տեղակայված է մաշկավեներոլոգիական դիսպանսերը։ Գլխավոր երգչախմբային սինագոգի շենքն ունի մշակութային ժառանգության տարածաշրջանային նշանակության օբյեկտի կարգավիճակ։


== Պատմություն ==
Առաջին ժամանակավոր փայտե սինագոգը Դոնի Ռոստովում հայտնվել է 1855 թվականին։ Այն գտնվել է ժամանակակից Բաումանի և Ուլյանովի փողոցների միջև` Վորոշիլովի պողոտայից ոչ հեռու։ 1863 թվականին հարևանությամբ կառուցվել է աղյուսե աղոթատուն։ Սակայն շենքն ամուր չէր, և 1866 թվականին այն քանդեցին։ 1868 թվականին նրա տեղում կառուցվեց նոր երկհարկանի սինագոգ։
Սինագոգի նախագծի հեղինակ լինելը վերագրվում է կոլեգիալ ասեսոր և քաղաքի ավագ ճարտարապետ Սովիցկուն։ Սինագոգի շինարարներն էին Ա. Գ. Կապլունը, Ս. Ի. Ֆրեյ-շիստը, Ա. Ա. Դանցիգերը։ Սինագոգի կառուցման համար նվիրատվությունների հավաքագրումը կազմակերպել էր ռաբբի Ֆաբիան Օսիպովիչ Գնեսինը` կոմպոզիտոր Միխայիլ Գնեսինի հայրը։ Նրա ջանքերով հավաքվել էր 16342 ռուբլի 87 կոպեկ։
Գլխավոր երգչախմբային սինագոգը հանդիսավորությամբ բացվել է 1868 թվականի օգոստոսի 30-ին։ Արարողությանը ներկա է եղել քաղաքագլուխ Ա. Մ. Բայկովը։ Իր ելույթում նա նշել է, որ «քաղաքում սոցիալական իրավիճակի հետ կապված այլ քաղաքացիների հետ հրեաների հավասարեցման» խնդիր է սահմանել։ Սինագոգի պաշտոնական հասցեն էր` Վորոնցովի փողոց, 78։
1881 թվականին սինագոգին արևմուտքից կցակառուցվել է 150 մարդ տեղավորող աղոթատուն։ 1903 թվականին սինագոգին կից բացվել է հրեական ընթերցասրահ։ Բացի այդ, այստեղ տեղակայված էր Թալմուդ-Թորա դպրոցը։ Դրանով Գլխավոր երգչախմբային սինագոգը դարձել էր պաշտամունքային և կրթական համալիր։ Հեղափոխությունից առաջ սինագոգի վերջին ռաբբին եղել է Մ. Զ. Գոլդենբերգը։
1924 թվականին սինագոգը պետականացվել է, բայց շենքը շարունակել է մնալ հրեական համայնքի իրավասության ներքո։ 1935 թվականի կեսերին սինագոգի շենքն ազգայնացվել է, և այնտեղ տեղակայվել է մաշկավեներոլոգիական հիվանդանոցը։ Շենքը զգալիորեն վերակառուցվել է, ինչի հետևանքով խեղաթյուրվել է ճարտարապետական ​​տեսքը։ Ներսույթը վերակառուցվել է, կորսվել է աղոթասրահը։ Սինագոգի ճակատը նույնպես լրջորեն խեղաթյուրվել է. հին լուսամուտատեղերը լայնացվել են և հայտնվել են նորերը, սվաղային դեկորի զգալի մասը ոչնչացվել է։ Ռոստովի մարզի վարչակազմի 1998 թվականի հոկտեմբերի 9-ին թիվ 411 հրամանով Գլխավոր երգչախմբային սինագոգի շենքն անցել է պետական ​​պաշտպանության տակ` որպես մշակութային ժառանգության տարածաշրջանային նշանակության օբյեկտ։
2016 թվականին Ռոստովի մարզի կառավարությունը նախատեսել է սինագոգի շենքը վերադարձնել Ռոստովի հրեական համայնքին։ Ըստ օրենքի` դիսպանսերն այս շենքից այլ շենք պետք է տեղափոխվեր մինչև 2018 թվականի նոյեմբերի 23-ը։ Հրեական համայնքը նախատեսում էր շենքին վերադարձնել սկզբնական տեսքը։ Սակայն 2017 թվականին այս հարցը կարգավորող հանձնաժողովը չի հաստատել այդ որոշումը, և շենքը չի փոխանցվելու հրեական համայնքին։


== Տես նաև ==
Արհեստավորների սինագոգ


== Ծանոթագրություններ ==


== Հղումներ ==
Լուկա (Մալթա)

Լուկա (մալթ.՝ Ħal Luqa, բառացի՝ բարդի), գյուղ Մալթայի հարավում։ Այս հին գյուղը՝ խիտ բնակչությամբ, տիպական է Մալթա կղզու համար։ 2004 թվականի մարտի դրությամբ գյուղն ունեցել է 5.945 բնակիչ։ Գլխավոր հրապարակում կա եկեղեցի՝ նվիրված Անդրեաս առաքյալին։ Սուրբ Անդրեաս առաքյալի տոնն ավանդաբար նշվում է հուլիսի առաջին կիրակի օրը։
Նշանավոր գյուտարար, ժամագործ Միքելանջելո Սապյանոն (1826-1912) ապրել է Լուկայում։ Նա պատրաստել է տարբեր տեսակի ժամացույցներ. զանգակատան ժամացույցի հեղինակը ևս նա է։ Տունը, որտեղ ապրել է ժամագործը, գտնվում է Պաուլա Մագրի փողոցում։


== Պատմություն ==

Լուկան հիմնադրևվել է 1634 թվականին Հռոմի Ուրբանոս VIII-ի հրամանով։ 1592 թվականին այն տուժել է բուբոնային ժանտախտից, որն այդ ժամանակ տարածված էր Մալթայի շատ բնակավայրերում և բազմաթիվ մարդկային կյանքեր էր խլել։ Այս ցավալի իրադարձության վկան է գերեզմանատունը, որը հայտնաբերվել է Կարմել փողոցում. այստեղ մարդիկ թաղված են գերեզմանի վերածված դաշտավայրում։
Լուկայի համար ևս մեկ ողբերգություն է եղել խոլերայի համաճարակը 1850 թվականին, երբ մահացել է 13 մարդ։ Ի վկայություն այս իրադարձության՝ Վալետո Ռոուդում մինչ օրս պահպանվել է գերեզմանոց։
20-րդ դարի սկզբներին Լուկան ճանաչում է ստացել օդանավակայանի շնորհիվ։ Մեծ Բրիտանիայի թագավորական ռազմաօդային ուժերը Լուկայի մոտ հիմնադրել են օդանավակայան, որը հետագայում դարձել է քաղաքացիական։ Այդ ուժերը օդանավակայանն օգտագործել են մինչև 1979 թվականի մարտի 31-ը, երբ այն նվիրվել է Մալթայի կառավարությանը քաղաքացիական նպատակներով։
Երկրորդ համաշխարհային պատերազմի ժամանակ Լուկայում շատ մարդիկ են մահացել, ինտենսիվ ռմբակոծման արդյունքում ավերվել են շատ շինություններ։ Մինչ օրս Լուկայում հիշում են այն ողբերգությունը, որ տեղի է ունեցել 1942 թվականի ապրիլի 9-ին։ Այդ օրը ռումբն ընկել է ռազմապաստարանի վրա, և ներսում եղած մարդիկ կենդանի թաղվել են։ Տեղական խորհուրդը մինչ օրս հիշում է մարդկանց, որոնք մահացել են պատերազմի ժամանակ, և դրան ի հիշատակ՝ պսակ դնելու արարողություն է կատարվում, որին մասնակցում են տեղական այլ կազմակերպություններ, ակումբներ։
Լուկայի հովանավորն է համարվում Անդրեաս առաքյալը։ Լուկայում կա նրան նվիրված արձան՝ երկհարկանի շեքօի բարձրությամբ։


== Կլիմա ==


== Կառավարում ==
Լուկայի քաղաքացիները երեք տարին մեկ ընտրում են տեղական խորհուրդ, որը բաղկացած է յոթ անդամից։ Նրանցից մեկը դառնում է քաղաքապետ։


== Տնտեսություն ==
Air Malta և Medavia ընկերությունների գլխամասային գրասենյակները գտնվում են Լուկայի միջազգային օդանավակայանում։


== Ծանոթագրություններ ==


== Արտաքին հղումներ ==
Saint Andrew's Parish (A.D. 1634) Archived 2021-02-24 at the Wayback Machine.
Ħal Luqa Youth Centre (A.D. 2003)
Luqa St. Andrew's FC (A.D. 1934)
Saint Andrew's Band Club (L-Għaqda Mużikali Sant' Andrija - A.D. 1883)
Union Philarmonic Society (Is-Soċjetà Filarmonika L-Unjoni - A.D. 1880)
(4668) Ռեյջեյ

(4668) Ռեյջեյ (անգլ.՝ Rayjay), աստերոիդ աստերոիդների հիմնական գոտում։ Հայտնաբերվել է 1987 թվականի փետրվարի 21-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,012211 ա. մ., առավելագույնը մոտենում է 2,6412 ա. մ. հեռավորության վրա և հեռանում 3,3832 ա. մ.։ Արեգակի շուրջ մեկ ամբողջական պտույտ է կատարում 1909,53 երկրային օրվա ընթացքում, իր ուղեծրով շարժվելով միջինում 0,188528 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4668) Ռեյջեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլյա Սարա

Վիլյա Սարա (իսպ.՝ Villa Sara) բնակավայր Ուրուգվայի հարավարևելյան մասում, Տրեյտա ի Տրես դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 1199 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
INE map of Treinta y Tres, Ejido de Treinta y Tres & Villa Sara Archived 2012-10-10 at the Wayback Machine.
Գյոյսու Գյոզալ (լեռ, Զանգեզուրի լեռների հյուսիսային հատված)

Անվան այլ կիրառումների համար տե՛ս՝ Գյոյսու Գյոզալ (այլ կիրառումներ)Գյոյսու Գյոզալ, լեռ Հայկական լեռնաշխարհում, Զանգեզուրի լեռների հյուսիսային հատվածում։


== Ծանոթագրություններ ==
Հրաշալի բնավորություն

«Հրաշալի բնավորություն» (ռուս.՝ «Чудный характер»), 1970 թվականի խորհրդային գեղարվեստական ֆիլմ, որը նկարահանել է ռեժիսոր Կոնստանտին Վոինովն Էդվարդ Ռաձինսկու սցենարով։


== Սյուժե ==
Երգչուհի Նադեժդա Կազակովան, որը ծնունդով Սիբիրից է և ունի բարդ բնավորություն ու կատարում է անկանխատեսելի արարքներ, եկել է հարավային ծովափնյա քաղաք՝ միջազգային երիտասարդական փառատոնում երգելու համար։ Բայց արդեն առաջին փորձի ժամանակ նրան ձախողում է սպասվում, ինչի պատճառով նա համաձայնում է համերգով մեկնել լեռներում ՀԷԿ կառուցող բանվորների մոտ։ Այստեղ նա գտնում է ոգեշնչում, հաջողություն և անպատասխան սեր։


== Քննադատություն ==
1971 թվականի դեկտեմբերի վերջին ԽՍՀՄ կինեմատոգրաֆիստների միության քարտուղար Ալեքսանդր Կարագանովը նշել է, որ ֆիլմը («Ամեն երեկո՝ տասնմեկին», «Վտանգավոր հյուրախաղեր» ֆիլմերի հետ միասին) չի վերլուծվել քննադատների կողմից, իսկ քննադատությունը հանգել է «քիչ թե շատ սրամիտ գրախոսական սարկազմների», սակայն այդ ֆիլմում դրսևորվում են «գեղեցկության, մտավորականության, բարոյականության, արվեստի սահմանների և նրա խնդիրների մասին միանգամայն որոշակի պատկերացումներ»։


== Դերերում ==


== Նկարահանող խումբ ==
Սցենարի հեղինակ՝ Էդվարդ Ռաձինսկի
Բեմադրիչ՝ Կոնստանտին Վոինով
Գլխավոր օպերատոր՝ Նիկոլայ Օլոնովսկի
Կոմպոզիտոր՝ Էդուարդ Արտեմիև
Երգերի տեքստի հեղինակ՝ Լեոնիդ Դերբենյով, Ռոբերտ Ռոժդեստվենսկի
Նկարիչ՝ Նատալյա Մեշկովա
Ռեժիսոր՝ Ա. Բրոդսկի
Հնչյունային օպերատոր՝ Վիկտոր Զորին
Կոստյումների նկարիչ՝ Շ. Բիխովսկայա
Նկարիչ-դիմահարդար՝ Ա․ Բասկակովա
Օպերատոր՝ Մ. Բից
Մոնտաժող՝ Լ. Լիսենկովա
Տնօրեն՝ Վ. Մասլով


== Ծանոթագրություններ ==


== Արտաքին հղումներ ==
««Чудный характер» на сайте Ruskino.ru»։ Արխիվացված է օրիգինալից 2010-01-04-ին։ Վերցված է 2011-02-02  
Чудный характер на Internet Movie Database
Սանտո Ստեֆանո Տիչինո

Սանտո Ստեֆանո Տիչինո (իտալերեն՝ Santo Stefano Ticino), կոմունա Իտալիայում՝ Լոմբարդիա մարզի Միլան գավառում։
Բնակչությունը կազմումէ 3872 մարդ, բնակչության խտությունը՝ 774 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 015200, հեռախոսային կոդ՝ (+39) 02։


== Արտաքին հղում ==
Բնակավայրի պաշտոնական կայք (իտալ.)


== Ծանոթագրություններ ==
Տրոիցկ (գյուղ, Բլագովարսկի շրջան)

Անվան այլ կիրառումների համար տե՛ս՝ ՏրոիցկՏրոիցկ (ռուս.՝ Троицк, բաշկիրերեն՝ Троицк), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 146 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Stuck with U

«Stuck with U», կանադացի երգիչ Ջասթին Բիբերի և ամերիկացի երգչուհի Արիանա Գրանդեի երգը։ Այն թողարկվել է 2020 թվականի մայիսի 8-ին որպես բարեգործական սինգլ։ Երգը արտիստների երկրորդ համագործակցությունն է 2015 թվականի Բիբերի «What Do You Mean?» երգի ռեմիքս տարբերակից հետո։


== Պատմություն ==
2020 թվականի մայիսի 1-ին երկու արտիստներն իրենց սոցցանցերում հայտարարել են, որ երգը կթողարկվի մայիսի 8-ին։ Երգի ամբողջ հասույթը փոխանցվելու է «First Responders Children's Foundation» բարեգործական կազմակերպությանը։ Գումարը կֆինանսավորի այն երեխաների կրթաթոշակները, որոնց ծնողները պայքարել են  COVID-19-ի դեմ։


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==
1380

1380 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1380 թվականն է, 
XIV դարի 80-րդ տարին։


== Դեպքեր ==
Սինտորինի հրաբխի ժայթքումը։


== Ծնունդներ ==


== Մահեր ==
(4502) Էլիզաբեթանն

(4502) Էլիզաբեթանն (անգլ.՝ Elizabethann), աստերոիդ աստերոիդների հիմնական գոտում։ Հայտնաբերվել է 1989 թվականի մայիսի 29-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,643436 ա. մ., առավելագույնը մոտենում է 2,3922 ա. մ. հեռավորության վրա և հեռանում 2,8947 ա. մ.։ Արեգակի շուրջ մեկ ամբողջական պտույտ է կատարում 1569,83 երկրային օրվա ընթացքում, իր ուղեծրով շարժվելով միջինում 0,229325 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4502) Էլիզաբեթանն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժոզեֆ Բոզե

Ժոզեֆ Բոզե (փետրվարի 6, 1745(1745-02-06), Մարտիգ - հունվարի 17, 1826(1826-01-17)[…], Փարիզ), ֆրանսիացի նկարիչ, դիմանկարիչ։


== Կենսագրություն ==
Ժոզեֆ Բեզեն ծնվել է նավապետ Ժան-Ֆրանսուա Բոզեի ընտանիքում, որը հետագայում դարձավ Հողմակողմ կղզիների նահանգապետ և Մալթայի ֆրանսիացի կոնսուլ։
Մանկուց փոքր Ժոզեֆի մոտ նկատվում էր նկարչության հանդեպ սերը, 17 տարեկանում նա ավարտել է Մարսելի նկարչության դպրոցը։ Դրանից հետո ուսումը շարունակել է Մորիս Կանտեն դե Լատուրի գլխավորությամբ։
Երիտասարդ նկարիչի կարիերան հաջողություն ունեցավ այն ժամանակ, երբ ավարտեց մի քանի պալատականների դիմանկարներ, ինչպես նաև Լյուդովիկոս XVI-ի դիմանկարը։ Բոզեի դիմանկարներից մի քանիսը փորագրվել են։
Հեղափոխության սկզբում Բոզեն նկարում էր Սահմանադրական ժողովի պատգամավորների դիմանկարներ, որոնք արագ փորագրվեցին և տարածվեցին, ինչպես տաք կարկանդակները։ Նկարիչը համաձայնեց պատկերել ոչ միայն լիբերալ Միրաբոի, այլև Ռոբեսպիեռին և Մարատին։ Այնուհետև թագուհի Մարի Անտուանետի դատին նա վկայություն տվեց թագուհու օգտին, որի համար ձերբակալվեց և պահվեց Կոնսերժերի բանտում։ Գլխատման սպառնալիքից նրան փրկեց Ռոբեսպիեռի և նրա ռեժիմի անկումը։ Բոզեն արտագաղթեց Հոլանդիա, այնուհետև Անգլիա։ 1798 թվականին նկարիչը վերադարձավ Փարիզ, որտեղ շարունակեց իր կարիերան ևս 30 տարի։
Ժոզեֆ Բոզեն մահացել է 1826 թվականին Փարիզում։


== Պատկերասրահ ==

		
		
		
		
		


== Գրականություն ==
Gérard Fabre, Xavier Salmon et Laurent Hugues, Joseph Boze, 1745-1826, Portraitiste de l’Ancien Régime à la Restauration, catalogue de l’exposition présentée à Martigues, au musée Ziem, du 18 novembre 2004 au 20 février 2005, Somogy (ISBN 2-850567-68-X).


== Ծանոթագրություններ ==
Նովոպավլովսկոե (գյուղ, Սնիգիրյովկայի շրջան)

Նովոպավլովսկոե (ուկրաիներեն՝ Новопавлівське), գյուղ Ուկրաինայի Նիկոլաևի մարզի Սնիգիրյովկայի շրջանում։ Հիմնադրվել է 1950 թվականին։
2001 թվականի տվյալներով Նովոպավլովսկոե գյուղում բնակվում էր 344 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վայմուշա

Վայմուշա (ռուս.՝ Ваймуша), գյուղ Ռուսաստանի Արխանգելսկի մարզի Պինեժսկի շրջանի կազմում։
Բնակչությունը 2010 թվականին գրանցված տվյալներով կազմում էր 723 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիդրավլիկական շարժիչ

Հիդրավլիկական շարժիչ, հեղուկի հոսքի մեխանիկական էներգիան տարվող օղակի (գլանի, մխոցակոթի) մեխանիկական էներգիայի փոխակերպող մեքենա։ Ըստ գործողության սկզբունքի տարբերում են Հիդրավլիկական շարժիչներ, որոնց տարվող օղակը տեղափոխվում է հեղուկի հոսքի իմպուլսի մոմենտի փոփոխման հետևանքով (հիդրավլիկական տուրբին, ջրանիվ), և ծավալային Հիդրավլիկական շարժիչներ, որոնց աշխատանքային օրգանը (մխոց, թիթեղ) խցիկում տեղաշարժվում է խցիկը հեղուկով լցվելու դեպքում։
Ապշերոնի շրջան (Ադրբեջան)

Անվան այլ կիրառումների համար տե՛ս՝ Ապշերոնի շրջան (այլ կիրառումներ)Ապշերոնի շրջան (ադրբ.՝ Abşeron rayonu), շրջան ներկայիս Ադրբեջանական Հանրապետության արևմտյան մասում, մտնում է Ապշերոնի տնտեսական շրջանի մեջ։ Վարչական կենտրոնը Խըրդալան քաղաքն է։


== Տես նաև ==
Ադրբեջանի վարչական բաժանում
Ապշերոնի տնտեսական շրջան


== Արտաքին հղումներ ==
Պաշտոնական կայքը Archived 2009-10-09 at the Wayback Machine.
Ալբուֆեյրա

Ալբուֆեյրա (Պորտուգալերեն արտասանություն: [[Միջազգային հնչյունական այբուբեն|[alβuˈfɐjɾɐ]]] ( )), ծովափնյա քաղաք, նավահանգիստ և նույնանուն համայնքի կենտրոն Պորտուգալիայի ծայր հարավում՝ Ալգարվե մարզի Ֆարո շրջանում, Ատլանտյան օվկիանոսի ափին։ Զբաղեցնում է 140,66 քառակուսի կիլոմետր տարածք։ Ամբողջ համայնքի բնակչության թվաքանակը 2011 թվականի տվյալներով եղել է 40.828., 2021 թվականի հունվարի 1-ի տվյալներով՝ 44 158, բուն քաղաքինը՝ 2001 թվականին՝ 13.646, 2016 թվականին՝ մոտավորապես 31 հազար։ Ամռան ամիսներին, սուրբծննդյան և ամանորյա տոնակատարությունների օրերին բնակչության թիվը հասնում է երեք հարյուր հազարի։ Չորս ենթաշրջանի բաժանված համայնքը բազմաթիվ գրավիչ լողափեր ունի Ատլանտյան օվկիանոսի ափին։ Հարմարավետությամբ, ցերեկային ու գիշերային կյանքի բազմաթիվ հրապույրներով Ալբուֆեյրան հազարավոր զբոսաշրջիկների, հանգստացողների է գրավում։ Ընդ որում՝ Եվրոպայի այլ երկրներից եկածների քսան տոկոսից ավելին այդ հրապույրները ճաշակելուց հետո գերադասում է մշտական բնակություն հաստատել Ալբուֆեյրայում։ 
Cheerfulway կայքէջի կազմակերպած քվեարկության արդյունքներով Ալբուֆեյրան ճանաչվել է Պորտուգալիայի լավագույն ապրելավայր։


== Քույր քաղաքներ ==
Ալբուֆեյրան բարեկամական սերտ կապեր է հաստատել հետևյալ քաղաքների հետ.

 Սալ, Սալ կղզի, Կաբո Վերդե
 Ֆայֆ, Շոտլանդիա (1995 թվականի մայիսից)
 Լինց, Ավստրիա


== Բնակչություն ==


== Կլիմա ==


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
 Albufeira travel guide from Wikivoyage
Municipality official website
Կորոլյովկա (գյուղ, Եմելչևի շրջան)

Անվան այլ կիրառումների համար տե՛ս՝ ԿորոլյովկաԿորոլյովկա (ուկրաիներեն՝ Королівка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Կորոլյովկա գյուղում բնակվում էր 258 մարդ։ Բնակավայրը զբաղեցնում է 1,77 կմ² տարածք։ Բնակչության խտությունը կազմում էր 145,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարագավան

Վարագավան (նախկին անվանումը՝ Հախում),
գյուղ Հայաստանի Հանրապետության Տավուշի մարզում` նախկին Շամշադինի շրջանում, Երևանից՝ 182 կմ, մարզկենտրոնից՝ 49 կմ, ՀՀ պետական սահմանից՝ 4.5 կմ հեռավորության վրա։


== Պատմություն ==
Վարագավանը հիմնադրվել է 18-րդ դարում, նախկինում կոչվել է Հախում՝ գյուղի միջով անցնող գետակի անունով։ 1978 թվականին գյուղի մոտ գտնվող 12-րդ դարում կառուցված «Նոր Վարագավանք»-ի անունով գյուղը վերանվանվել է Վարագավան։


== Կլիմա ==
Բնակլիմայական պայմանները՝ գտնվում է բարեխառն գոտում, ամռանը միջին ջերմաստիճանը +32 C է, ձմռանը՝ 0-ից +2C։


== Բնակչություն ==
Ըստ ՀՀ 2011 թ. մարդահամարի արդյունքների` Վարագավանի մշտական բնակչությունը կազմել է 630, առկա բնակչությունը` 607 մարդ։ Բնակիչները հայեր են, որոնց մի մասի նախնիները տարբեր ժամանակներում եկել են Արցախից։
Վարագավանի բնակչության փոփոխությունը ժամանակի ընթացքում` ստորև.


== Տնտեսություն ==
Գյուղում գործում է միջնակարգ դպրոց, մշակույթի տուն, մանկապարտեզ, պահածոների գործարան և այլն։ Բնակչությունը զբաղվում է բուսաբուծությամբ, անասնապահությամբ,
պտուղների վերամշակմամբ։


== Պատմամշակութային կառույցներ ==
Պատմամշակութային կոթողներ՝ 

Նոր Վարագավանք - կառուցվել է XII-XIII դարում, գտնվում է գյուղից մոտ 1 կմ արևելք
Սուրբ Գրիգոր Լուսավորիչ - կառուցվել է XIX դարում, գտնվում է կիսավեր վիճակում


== Տես նաև ==
Վարագավանի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==
Պրովեի-Կալիշի դաստակերտ

Ֆ. Ի. Պրովեի - Ա. Ի. Կալիշի դաստակերտ (ռուս.՝ Усадьба Ф. И. Прове – А. И. Калиш), դաստակերտ Մոսկվայում։ Հասցեն՝ Նովայա Բասմաննայա փողոց, տուն 22/2։ Մշակութային ժառանգության դաշնային նշանակության օբյեկտ է (գրանցման համար` 7720104000)։


== Պատմություն ==
Դաստակերտը պատկանել է վաճառական Լանիններին, ապա այն ձեռք է բերել արդյունաբերող և գործարար Իվան Կարլովիչ Պրովեն։ Հին դաստակերտային կառույցները քանդվել են, և 1895 թվականին Պրովեի երեխաների` երկվորյակներ Ֆեոդորի և Ադելիի համար ճարտարապետ Կառլ Վասիլևիչ Տրեյմանի նախագծով կառուցվել է երկու համաչափ կանգնած կողաշենքերով եռահարկ տուն։ «Ֆրանսիական նեոռենեսանս» ոճի տունը գտնվում է հողամասի փոքր-ինչ խորքում, գլխավոր բակը փողոցից անջատված է դարպասով և կափածո ճաղերով ցանկապատով։ Գլխավոր ճակատի դեկորը կազմված է ծեփվածքից և պատուհանների երեսկալներից։ Ե՛վ տունը, և՛ կողաշենքերը երեսպատված են կոպտատաշ քարով, ճակատի հիմնական` բաց դարչնագույնը լրացված է հակադիր կարմիրով։
Տունն ունի երկու առանձին գլխավոր մուտք, որոնք տարբերվում են ձևավորմամբ և վերևում զարդատախտակներին գրված վենզելներով` «ФП» («ՖՊ») և «АК» («ԱԿ»)։ Առաջինը տանում էր դեպի Ֆեոդոր Իվանովիչ Պրովեի բնակարան, որը գտնվում էր երկրորդ հարկում, իսկ երկրորդը` նրա քրոջ` Ադելի Իվանովնա Պրովեի (ըստ ամուսնու` Կալիշ) բնակարանը երրորդ հարկում։ Առաջին հարկն օգտագործվել է տնտեսական կարիքների և ծառաների համար։ Դաստակերտի ձախ կողաշենքը պատկանում էր Ադելիին, աջը` Ֆեոդորին։
Ֆեոդոր Իվանովիչը մասնակցել է հոր գործերին, սակայն ավելի շատ հայտնի էր որպես դրամահավաք։ Նրան պատկանում էր անտիկ և բյուզանդական մետաղադրամների մի մեծ հավաքածու, և որոշ ժամանակ նա եղել է Մոսկովյան դրամագիտական ընկերության նախագահը։ Նրա քույրը` Ադելին, ամուսնացած էր վաճառական Գեորգի Կալիշի հետ և զբաղվում էր բարեգործությամբ։ Նոր իշխանության օրոք, 1918 թվականին, Ֆեոդորն ու Ադելին վտարվեցին սեփական տնից, իսկ դաստակերտն ազգայնացվեց և սկսեց ծառայել բուժական նպատակների համար։ Ներկայումս տան մի մասը զբաղեցնում է բանկը, իսկ մյուս մասը Սվեշնիկովի անվան պետական երգչախումբը։


== Պատկերասրահ ==

		


== Ծանոթագրություններ ==
Ալեքսանդր Բոլդիրև

Ալեքսանդր Բոլդիրև (ռուս.՝ Алекса́ндр Ви́лович Бо́лдырев, դեկտեմբերի 27, 1955(1955-12-27), Մոսկվա, ԽՍՀՄ - հունվարի 20, 2021(2021-01-20)), ռուս դիվանագետ։ 1-ին դասի արտակարգ և լիազոր դեսպանորդ (2018 թվականի սեպտեմբերի 3)։


== Կենսագրություն ==
1978 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է բենգալերենին և անգլերենին։
1978 թվականից զբաղվում է դիվանագիտական գործունեությամբ։

1996 թվականից մինչև 1998 թվականը եղել է Ռուսաստանի արտաքին գործերի նախարարության Երկրորդ եվրոպական դեպարտամենտի բաժնի պետ։
1998 թվականից մինչև 2001 թվականը Մեծ Բրիտանիայում եղել է Ռուսաստանի դեսպանատան խորհրդական։
2001-2004 թվականներին եղել է Ռուսաստանի արտաքին գործերի նախարարության գլխավոր քարտուղարության (դեպարտամենտի) բաժնի պետ։
2004-2010-ական թվականներին Վիեննայում եղել է ԵԱՀԿ-ի Ռուսաստանի մշտական ներկայացուցչի տեղակալը։
2010 թվականից մինչև 2012 թվականը եղել է Ռուսաստանի արտաքին գործերի նախարարության տպագրության և տեղեկատվության դեպարտամենտի տնօրենի տեղակալ։
2012-2016 թվականներին Փարիզում եղել է ՅՈՒՆԵՍԿՕ-ի Ռուսաստանի մշտական ներկայացուցչի տեղակալը։
2016 թվականի նոյեմբերից մինչև 2019 թվականի հոկտեմբերը արտերկրում եղել է Ռուսաստանի արտաքին գործերի նախարարության հայրենակիցների հետ աշխատանքի դեպարտամենտի տնօրենի տեղակալ։
2019 թվականի հոկտեմբերի 31-ից Զամբիայում հանդիսանում է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2012 թվականի փետրվարի 10)։
1-ին դասի արտակարգ և լիազոր դեսպանորդ (2018 թվականի սեպտեմբերի 3)։


== Ծանոթագրություններ ==


== Արտաքին հղումներ ==
Ռուսաստանի ԱԳՆ
Դեսպանի էջը Զամբիայում Ռուսաստանի դեսպանատան կայքում Archived 2017-07-09 at the Wayback Machine.
Ցերցիս Գրիֆֆիթի

Ցերցիս Գրիֆֆիթի (լատ.՝ Cereis griffithii boiss), բակլազգիների ընտանիքի, ցերցիս ցեղի բույս։ 


== Նկարագրություն ==
Փոքր ծառ է՝ 4-10 մ բարձրությամբ, սակայն մեծ մասամբ աճում է որպես թուփ։ Սաղարթը գնդաձև է կամ վրանաձև։ Կեղևը բաց գորշամոխրավուն է։ Տերևները կլոր են կամ երիկամաձև, 5-8 սմ երկարությամբ և 7-12 սմ լայնությամբ, սրտաձև հիմքով, գագաթը այս կամ այն չափով փոսիկավոր է, վերևի կողմից վառկանաչավուն, ներքևից՝ կապտավուն։ Ծաղիկները հավաքված են փնջերում, վարդագույն են կամ բոսորամանուշակագույն։ Ծաղկում է ապրիլից-մայիս, պտուղները հասունանում են հունիս-օգոստոս ամիսներին։ Ունդերը խոշոր են, 10-12 սմ երկարությամբ, 10-14 սերմերով։ Լավ մեղրատու է։ Բազմանում է սերմերով։ Ջերմասեր է, բավականին չորադիմացկուն և լուսասեր։ 


== Տարածվածություն ==
Տարածված է Միջին Ասիայում, Աֆղանստանում, ծովի մակարդակից 800-2000 մ բարձրությունների վրա։ Հայաստանում հանդիպող խիստ հազվագյուտ և աննշան տարածում ունեցող ծառատեսակներից մեկն է, որն աճում է միայն Մեղրու շրջանում, թփուտների մեջ, փոքր խմբերով, ծովի մակարդակից մինչև 700 մ բարձրությունների վրա։


== Կիրառություն ==
Էկոլոգիական խումբը՝ IV: Մշակության հնարավոր շրջանները՝ 9, 18, 20ա, 25, 28, 32։


== Ծանոթագրություններ ==
Հաղթանակի պողոտա (Կազանի մետրոյի կայարան)

«Հաղթանակի պողոտա» (թաթ.՝ Җиңү проспекты, Ciñü prospektı), Կազանի մետրոպոլիտենի 6-րդ կայարանը։ Ժամանակավորապես Կենտրոնական գծի վերջին կայարանը, որը գտնվում է «Գորկու» կայարանից հետո։
Կայարանը բացվել է 2008 թվականի դեկտեմբերի 29-ին  «Գորկու» կայարանից մեկ ուղեմաս հետո և անվանակոչվել համանուն պողոտայի անվամբ։
Կայարանը գտնվում է Հաղթանակի պողոտայի և Ռիխարդ Զորգեի փողոցների խաչմերուկում, Գորկի-2 խոշոր բնակելի զանգվածի կենտրոնում, մի շարք  առևտրա-զվարճանքային համալիրների  հարևանությամբ։


== Նախասրահներ և  գնացքափոխություններ ==
Կայարանն  ունի երկու ելք դեպի օղակաձև ստորգետնյա անցուղի, որն էլ ելք ունի դեպի արագընթաց տրամվայների կայանատեղի։   Կայարանը գտնվում է անցուղու հարավային միջանցքի տակ, որը կառուցվել է կայարանի հետ միասին։  2012 թվականին անցուղին վերակառուցվեց և դարձավ օղակաձև։
Կայարանից կարելի է գնալ դեպի «Պողոտա» առևտրի կենտրոն և Փառքի պուրակ։


== Տեխնիկական բնութագիր ==
Կայարանի կառուցվածքը եռաթռիչք է զույգած սյուներով (քայլը 10,4 մետր)։ Կայարանը սարքավորված է նաև  Շարժասանդուղքներով։


== Ձևավորում ==
Կայարանի ներսակողմի ձևավորման հիմքը Հայրենական մեծ պատերազմում ԽՍՀՄ հաղթանակի թեման է։ Կայարանի սյուները և պատերը երեսապատված են մարմարե և գրանիտե սալիկներով։ Զույգված սյուները  կարծես ձևավորում են Հաղթակամար։ Կամարներից յուրաքանչյուրը նվիրված է հերոս քաղաքներից մեկին, որի անվանումը գրված է զույգված սյուների միջև գտնվող ապակու վրա։ Սյուների թռիչքների միջև տեղադրված են ջահեր, որոնք խորհրդանշում են Հաղթանակի հրավառությունը։


== Ուղեմասերի զարգացում ==
Կայարանի դիմաց գտնվում են վայրէջքահարթակներ, ուղևորների նստելու և իջնելու գործընթացը իրականացվում է մեկ ուղուց։


== Ուղևորահոսք ==
Այս կայարանի բացումից հետո, Կազանյան մետրոպոլիտենի ուղևորահոսքն ավելացավ 26 %-ով։


== Պատկերասրահ ==

		


== Ծանոթագրություններ ==


== Արտաքին հղումներ ==
Станция «Проспект Победы» на сайте «К-метро»
Станция «Проспект Победы» на новой версии сайта «Мир метро»
Станция «Проспект Победы» на сайте «Мир метро» (старая версия)
Կան-3

Կան-3 (ֆր.՝ Canton de Caen-3), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Կան օկրուգի մեջ։ Համաձայն 2006 թվականի մարդահամարի կանտոնի բնակչությունը 19118 մարդ էր։Կանտոնի համարը 1439 է։ Կան-3-րդ կանտոնում կա 1 կոմունա, որոնցից ամենամեծը Կան 3-րդ կանտոն կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ախալշեն (Ախմետայի շրջան)

Ախալշենի (վրաց.՝ ახალშენი), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է ծովի մակարդակից 560 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 337 մարդ։


== Ծանոթագրություններ ==
Լապելովո

Լապելովո (ռուս.՝ Лаппелово), գյուղ Ռուսաստանի, Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սենտ Անիես

Սենտ Անիես (ֆր.՝ Sainte-Agnès), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջան Մենտոնա կանտոնում։ Մինչև 2015 թվականի մարտը կոմունան վարչականորեն ընդգրկված էրՄենտոնա Ուեսթ կանտոնի կազմում (Նիցցա շրջան)։
Կոմունայի տարածքը կազմում է 9.37 կմ², բնակչությունը՝ 1179 մարդ (2006) աճի միտումով։ 1169 մարդ (2012), բնակչության խտությունը՝ 124.8 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 1183 մարդ, 2012 թվականին՝ 1169 մարդ։

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 846 բնակիչներից 641-ը եղել են տնտեսապես ակտիվ, 205-ը՝ ոչ ակտիվ (ակտիվության գործակիցը կազմել է 75.8 %, 1999 թվականին եղել է 72.5 %: Աշխատունակ տարիքի 641 ակտիվ բնակիչներից աշխատում էին 581-ը (313 տղամարդ և 268 կին), 60 հաշվառված էին որպես գործազուրկ (29 տղամարդ և 31 կին)։ Աշխատունակ տարիքի 205 ոչ ակտիվ բնակիչներից 68-ը եղել են աշակերտներ կամ ուսանողներ, 67-ը՝ թոշակառուներ, իսկ 70-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 497 հարկատու տնային տնտեսություններ, որտեղ ապրում էր 1049,5 մարդ։ Մեկ հարկատուին բաժին ընկնող շահույթը կազմել է 22 հազար 079 եվրո։


== Ծանոթագրություններ ==
Լեֆկա Օրի

Լեֆկա Օրի (հուն․՝ Λευκά Όρη, «սպիտակ լեռներ»), լեռնաշղթա, որը գտնվում է Հունաստանին պատկանող Կրետե կղզու արևմտյան հատվածում, վարչականորեն՝ Խանիա տարածաշրջանային միավորի կամ նոմոսի կազմում։
Լեռան հունարեն անվանումը թարգմանաբար նշանակում է «սպիտակ լեռ», որը կապված է Լեֆկա Օրիի գագաթի հավերժական ձյան հետ, որը պահպանվում է նույնիսկ ամռան ամիսներին (մինչև 2000 մմ)։
Լեռնաշղթան բաղկացած է դեպի արևմուտք ձգվող լեռնագագաթներից, որոնցից 58-ն ունեն ավելի քան 2000, իսկ 111-ը՝ 1500 մետր բարձրություն։ Ամենաբարձր լեռը Պախնեսն է՝ 2453 մետր բարձրությամբ։ Այն իր բարձրությամբ երկրորդն է Կրետե կղզում և իններորդն ամբողջ Հունաստանի տարածքում։
Լեֆկա Օրիի լանջերին փռված են ընդարձակ արոտավայրեր և լեռնային անապատներ։ Լեռնալանջերին գտնվում են նեղ և գեղատեսիլ կիրճեր։ Վերջիններիս միավորվում են ազգային պարկի մեջ։


== Ծանոթագրություններ ==